
Vaier iu Gafencu 

sau 

Ce aproape de noi este fericirea! 

Să fii refugiat din Basarabia şi despărţit de familie, să fii 
condamnat pe motive politice la 25 ani închisoare la vârsta de 20 ani, să-ţi 
vezi sfârşitul vieţii pământeşti că se apropie după 1 1 ani de temniţă şi să 
poţi afirma că eşti un om fericit, pentru cei mai mulţi dintre noi pare cu 
neputinţă. 

Aceasta se poate prin credinţă. Prin credinţă, suferinţa se 
transformă în bucurie. Viata lui Valeriu Gafencu ne arată aceasta. 

Faptul că Valeriu a descoperit calea spre fericire reiese din 
scrisorile trimise celor dragi din care am extras aceste sfaturi prin 
bunăvoinţa d-nei Eleonora Colgiu, sora lui Valeriu, şi a d-lui Neculai 
Trifoiu, coordonatorul cărţii "Studentul Valeriu Gafencu - Sfântul 
închisorilor din România" în care au fost publicate aceste scrisori. 

Revelaţia fericirii trăită de Valeriu in infernul închisorilor, este o 
lecţie din care noi, care trăim în libertate, să învăţăm că nu mai avem 
dreptul să ne plângem de nimic când fericirea este la îndemâna oricui - 
Iisus Hristos, credinţa în cuvântul Său, ascultarea poruncilor Sale, 
urmarea virtuţilor Sale. Aceasta este viaţa fericită. Restul e deşertăciune. 

Scrisorile trimise de Valeriu reprezintă şi un "îndreptar pentru 
spovedanie" pentru curăţirea cugetului de patimi şi păcate, aceasta fiind 
principala condiţie pentru dobândirea fericirii. Cea mai fericită zi din 
viaţă este ziua când îţi iartă Dumnezeu păcatele printr-o spovedanie 
sinceră şi când te împărtăşeşti cu Trupul şi Sângele Domnului nostru Iisus 
Hristos care s-ajertfit pentru păcatele noastre. 

Sfaturile date prin scrisorile trimise celor trei surori mai mici şi 
mamei sale, Valeriu le împărtăşeşte cu drag tuturor oamenilor, pentru că a 
iubit pe toţi oamenii şi tot ce este creatură a lui Dumnezeu. Valeriu a dat 
deplină libertate, ca toate mărturisirile sale intime, să fie citite de toţi cei 
dragi lui, care sunt toţi oamenii. Deschiderea sufletului în faţa noastră, 
păcatele cu care s-a luptat toată viaţa un om care n-a săvârşit păcate, ne 
obligă pe noi la un examen de conştiinţă foarte amănunţit, la ascultarea 
glasului cugetului nostru: "să trăim în adevăr, să ne smulgem din păcat, să 
sacrificăm totul pentru Hristos, pentru adevăr. Numai aşa ne putem 
mântui, ne putem câştiga fericirea". 

Ce aproape de noi este fericirea! Noi cei ce trăim în libertate nu o 
vedem. Valeriu ne îndeamnă: "căutaţi fericirea în sufletele voastre. Nu o 
căutaţi în afara voastră. Să nu aşteptaţi fericirea să vină din altă parte, 
decât dinlăuntrul vostru, din sufletul vostru, unde sălăşluieşte Domnul 

Iubirii, Hristos. Dacă veţi aştepta fericirea din afara voastră, veţi trăi 
decepţii peste decepţii şi niciodată nu o veţi atinge". 

Sfaturile pe care Valeriu le-a dat celor dragi pentru ca urmându-le 
să dobândească fericirea, sunt universal valabile, iar dacă cei mai mulţi 
oameni le-ar urma ar fi mult mai multă bunătate şi înţelegere în lume iar 
Dumnezeu nu ar mai îngădui să se întâmple atâtea nenorociri. Ce bine ar 
fi dacă aceste sfaturi le-ar înţelege cât mai mulţi oameni; ce mult s-ar 
folosi de ele: cei credincioşi şi-ar întări credinţa iar cei care nu L-au 
descoperit încă pe Dumnezeu şi pe Fiul Său Iisus Hristos şi care nu 
cunosc adevărata fericire ar putea descoperi sensul vieţii, ar învia din 
moartea sufletului, care este mai grea decât moartea trupului. 

Am citit multe cărţi de învăţătură creştină şi am ascultat multe 
predici care miau luminat mintea pentru descoperirea adevărului, dar atât 
de convingător arătată calea spre fericire ca în scrisorile lui Valeriu 
Gafencu nu am întâlnit până acum. Poate această convingere izvorăşte la 
gândul că aceste scrisori sunt trimise dintr-o altă lume, dintr-o lume plină 
de suferinţe ale trupului şi ale sufletului, din iadul celor mai grele 
închisori, unde sufletul se purifică de toate păcatele, de cele pe care le-ai 
făcut şi de cele pe care îţi închipui că le-ai fi putut face. 

Căile pe care Valeriu le arată cu multă convingere pentru obţinerea 
fericirii şi pentru dobândirea liniştii sufletului, care au fost trăite intens şi 
nu le ştie din cele citite sau auzite sunt numeroase: păstrarea curăţeniei 
sufletului, cunoaşterea adevărului evanghelic, apropierea cât mai mult a 
inimilor de cuvântul Mântuitorului Iisus Hristos, rugăciunea necontenită, 
postul, milostenia, iubirea pentru toată lumea, lăsarea în voia lui 
Dumnezeu, răbdarea suferinţelor, smerenia, sinceritatea faţă de 
Dumnezeu, faţă de aproapele şi faţă de noi înşine, citirea cărţilor sfinte. 

Credinţa sinceră şi ocrotirea Bunului Dumnezeu a făcut ca Valeriu 
nu numai să nu aibă nevoie de compătimirea şi încurajarea celor din 
afară, ci el să încurajeze şi să ajute să răzbească în viaţă pe cei care trăiau 
în libertate. Valeriu nu era îngrijorat de soarta celor dragi pentru că îi ştia 
curaţi la suflet, cu credinţă-n Dumnezeu şi cu dragoste pentru toată 
lumea. O! ...dacă am putea să spunem şi despre tinerii din ziua de azi 
aceste lucruri. Cât de mulţi părinţi fericiţi ar fi şi nu ar mai fi îngrijoraţi 
de soarta lor, pentru că i-ar şti pe calea cea bună fiind ocrotiţi de 
Dumnezeu. 

Valeriu Gafencu s-a născut la 24 ianuarie 1921 în localitatea 
Sângerei, judeţul Bălţi din Basarabia. A urmat şcoala primară la Sângerei, 
iar cursurile secundare la Liceul "Ion Creangă" din Bălţi, între anii 1932- 
1940. Absolvind liceul în vara anului 1940, la doar câteva zile după 
bacalaureat, a intervenit uraganul ocupaţiei sovietice. Valeriu a reuşit cu 
greu să treacă Prutul, a ajuns la Iaşi, lăsându-şi părinţii şi surorile sub 
ocupaţie, despărţindu-se, nu ştia că definitiv, de tatăl său care, în toamnă, 

a fost ridicat şi dus în Siberia, unde şi-a sfârşit viaţa nu se ştie când. 
Valeriu Gafencu devine student al Facultăţii de Drept a Universităţii din 
Iaşi în anul 1940. în anul 1941 a fost condamnat pe motive politice la 25 
ani muncă silnică. Din anul 1941 până în anul 1949 Valeriu s-a nevoit în 
cea mai grea închisoare din ţară, cea de la Aiud. In anul 1949, fiind 
bolnav de TBC a fost transferat în penitenciarul-sanatoriu Tg. Ocna, de 
unde în ziua de 18 februarie 1952, sufletul său s-a înălţat la Cer unde s-a 
întâlnit cu Mântuitorul, pe care L-a iubit toată viaţa. 

Stoia Sorin 

Calea spre fericire 

- scrisori trimise din închisoare celor dragi - 

U" Rugaţi-vă lui Dumnezeu şi credeţi nelimitat. Eu sunt 
mulţumit sufleteşte şi împăcat cu mine însumi. Nu vă mint. E realitatea 
sufletului meu, care şi-a găsit pacea în înţelepciunea şi ajutorul 
Atotputernicului Dumnezeu. Cred că numai în adevărul evanghelic îşi 
poate găsi omul liniştea de suflet. Dragile mele surori, vă rog păziţi- vă de 
păcat, trăindu-vă viaţa în curăţenie! Numai aşa veţi birui în viaţă. (Aiud, 3 
iulie 1942) 

U" Vă doresc din suflet tot binele şi fericirea! Fiţi cuminţi şi 
păstraţi-vă cât mai curate, căci curăţenia sufletească e cea mai scumpă 
comoară. Apropiaţi-vă cât mai mult inimile de Dumnezeu, de cuvântul 
Mântuitorului nostru Iisus Hristos, căci de la El şi numai de la El, ne vine 
tuturor mântuirea. (Aiud, 1 sept. 1942) 

U" Singur Dumnezeu mă înţelege pe deplin şi pe El, spre marea 
mea mulţumire sufletească, îl simt veşnic lângă mine, ocrotindu-mă şi 
luminându-mi Calea. Cât sunt de fericit când simt vibrând spiritul creştin, 
voi poate niciodată nu veţi putea înţelege. 

Mi-apare foarte frumos în minte un fragment din „Iisus, fiul lui 
Sirah": "Dacă şi-ar retrage Dumnezeu suflarea, într-o clipă ne-ar preface 
pe toţi în pulbere". Cât adevăr şi cât de puţini sunt cei ce-1 înţeleg. Nu mai 
vorbesc de numărul extrem de redus al celor care îl trăiesc! In viaţa 
aceasta credinţa e totul. De aceea, omul fără credinţă e mort. (Aiud, 14 
octombrie 1942) 

U" Eu sunt sănătos şi cu puteri sufleteşti neobişnuit de mari. 
După cum îţi spuneam şi-n alte rânduri, faptul că am ajuns a înţelege şi a 
trăi chiar spiritul creştin, m-a făcut să mă simt mulţumit, ca trezit dintr-un 
mormânt. La aceasta a contribuit în cea mai mare măsură singurătatea 
vieţii pe care-o duc, ca şi înfrânarea firească de la tot ce constituie lumesc, 
aproape. 

Mi-nchipui uneori, că într-o viaţă obişnuită, normală, n-aş fi putut 
ajunge niciodată la o asemenea revoluţie spirituală. (Aiud, 1 noiembrie 
1942) 

U" Fi-ţi cuminţi şi păstraţi-vă curăţenia sufletelor, căci sufletul e 
scânteia divină ce s-a sălăşluit în noi. De aceea, nu avem dreptul să-1 
pângărim. De veţi trăi în curăţenie sufletească, va veni ziua când veţi auzi 
în voi, glasul conştiinţei, al adevărului, îndemnându-vă să săvârşiţi numai 
fapte bune şi iubite de Dumnezeu! Atunci veţi trăi suprema fericire. 
Altfel, viaţa vă va apare ca un calvar fără sens. 

Luptă-te cu tine, înfruntă cu seninătate toate greutăţile vieţii 
prezente şi nu te plânge de suferinţă; cu atât mai mult, cu cât azi aproape 

nu există familie care să nu fi încercat cele mai crunte dureri. (Aiud, 10 
decembrie 1942) 

U" Viaţa mea e tristă oarecum, dar asta singur mi-am ales-o. 
Sufleteşte sunt mulţumit, deoarece Dumnezeu e lângă mine, întotdeauna. 
Uneori lăcrimez singur de dor. (Aiud, 10 martie 1943) 

Viaţa asta e atât de scurtă! şi noi trecem prin ea întocmai ca nişte 

fulgi. 

Noi ne vom regăsi cu toţii în căminul mult iubit, cu un dar 
nepreţuit: Iubirea în Duhul lui Hristos. Toate se petrec cu rost. Roagă-te 
mamă bunului nostru Mântuitor. El ne va ferici, împlinindu-ne sensul 
vieţii. (Aiud, 12 mai 1943) 

U" Trăiesc fericirea de a fi înţeles sensul înalt al Vieţii - cărarea 
luminoasă ce urcă spre Cer. Fără Hristos, Dumnezeul nostru, viaţa ar fi o 
totală zădărnicie, cu un singur scop: de a suferi fără nici o nădejde. De 
aici, de unde se pot vedea clar orizonturile vieţii, şi unde trăiesc o 
continuă purificare de suflet, cu un scop precis - mântuirea - calea ce duce 
spre înviere -, te rog pe tine (ca şi pe surorile mele scumpe), să-ţi păstrezi 
curăţenia, care e cea mai scumpă comoară. 

îmi am sufletul curat şi-ţi pot mărturisi că e cea mai mare fericire şi 
limită a vieţii mele. (Aiud, 12 mai 1943) 

U" Păstraţi-vă curăţenia sufletească, purtaţi-vă cu multă 
demnitate şi eleganţă, răbdaţi aceste grele încercări, care-şi au rostul lor, 
de la Dumnezeu, şi rugaţi-vă necontenit. Fetele curate, de neam bun, cu 
ţinută demnă -cu valoare sufletească în general - întotdeauna vor fi 
căutate. (Aiud, 25 iulie 1943) 

U" Sunt sănătos şi mă gândesc întruna la voi, dragii mei, la toate 
încercările prin care a trebuit să treceţi, spre a vă da seama de 
deşertăciunea acestei lumi, de ajutorul şi dragostea lui Dumnezeu, de 
Viaţa Veşnică, pe care noi o putem câştiga cu mila Domnului, dacă ne 
vom trăi viaţa în iubire curată, fapte bune şi rugăciune. 

Viaţa e un dar de la Dumnezeu, şi noi trebuie să ştim a o trăi în 
chipul cel mai vrednic. Să ne curăţăm de păcate, care ne urmăresc la tot 
pasul, să fim cu iubire faţă de semenii noştri, să ajutăm, să răspundem la 
rău prin bine şi la ură prin dragoste, să ne mărturisim păcatele şi să luăm 
temeinic hotărârea de a nu le mai săvârşi. 

Iată, a venit şi postul Crăciunului. Pregătiţi-vă sufleteşte pentru 
această mare sărbătoare creştină, prin post şi rugăciune şi nu uitaţi 
milostenia pentru cei săraci şi lipsiţi, căci milostenia acoperă o mulţime 
de păcate. Aşa că, faceţi această faptă măreaţă, ca la Sfintele Sărbători să 
daţi la câte un sărac, lipsit de ajutor, ba o pâine, ba o prăjitură, ba un 
bănuţ, că mult vă va răsplăti Dumnezeu şi în viaţa aceasta şi în viaţa 
viitoare. 

Mie îmi pare tare bine că voi înţelegeţi această lume. Mi-aduc 
aminte că, încă în sat, îi mai ajutaţi din când în când şi pe ţiganii şi pe 
nevoiaşii de pe la noi! Ştiţi voi ce înseamnă lucrul acesta!? 

Fericirea este sensul întregii noastre vieţi. 

Şi eu vă mărturisesc azi, după ani de suferinţă, meditaţie şi 
frământări, cu viaţă aspră, că Viaţa nu are nici un sens fără Hristos! Că 
toate alergările noastre, fără Iisus sunt deşertăciune şi goană după vânt! 
De aceea, să căutăm ca prin modul nostru de trăire să-1 câştigăm pe 
Mântuitorul în inimile noastre. 

Numaidecât să vă spovediţi şi împărtăşiţi. Să faceţi o spovedanie 
cât mai serioasă şi mai adâncă. Să luaţi hotărârea de a vă lepăda de 
păcate, să duceţi lupta cu răul inimii voastre, înclinate a-i judeca şi 
condamna pe alţii pentru faptele lor, când noi înşine săvârşim aceleaşi 
păcate. Vă rog foarte mult, grijiţi-vă de suflet. 

Pe Emil, creşteţi-1 în iubire de Dumnezeu. Invăţaţi-1 să se roage, să 
cânte cântece creştine, să se poarte cu dragoste şi nevinovăţie. El e un 
copil curat şi nevinovat la suflet. Şi eu mă stăruiesc să devin prunc la 
suflet, ca şi el. Voi, ca părinţi, aveţi o mare răspundere. Anume, aceea de 
a-i da o educaţie creştină, a-1 creşte în cea mai mare curăţenie, a-1 îngriji 
şi a-i face Viaţa cu adevărat fericită, printr-o trăire curată a Domnului 
nostru Iisus Hristos. Iubiţi-vă voi şi iubiţi pe toata lumea. Purtaţi-vă cu 
toţi aşa cum vă purtaţi cu proprii voştri fraţi şi surori. Şi Dumnezeu, care 
vede toate, vă va răsplăti însutit. (Aiud, 22 noiembrie 1943) 

U" Câte inimi îndreptate către tine, Doamne, dornice de o viaţă 
nouă în care să plutească pacea, armonia şi dragostea creştină. Am trăit cu 
sufletul între voi aceste sărbători. Fiecare clipă - o zi duioasă de vacanţă. 
Fiecare zi - o viată fericită! Cu bucurii noi, izvorâte din adâncurile flintei 
mele, renăscute prin harul Domnului Iisus Hristos. 

Sunt sănătos şi mulţumit. Rog pe Bunul Dumnezeu să-mi dea 
putinţa în viaţă de a face binele pe care sufletul meu doreşte să-1 facă în 
lume. E cea mai mare hotărâre şi dorinţă a vieţii mele. Cred că acesta e şi 
sensul trăirii omului: să iubeşti toată creatura lui Dumnezeu şi să faci 
bine. 

Socot că e un mare dar de la Dumnezeu acela de a face bine în 

viaţă. 

Cât sunt de fericit. Sufletul meu nu poate să exprime în cuvinte 
ceea ce simte. Să fii pătruns de conştiinţa nimicniciei tale ca om - în faţa 
lui Dumnezeu - şi să te ridici prin puterea credinţei şi a iubirii pe culmile 
cele mai înalte ale Idealului! Aşa păşesc în al douâzecişipatrulea an al 
vieţii mele. Cu credinţa în Dumnezeu şi cu dragoste nesfârşită pentru voi 
toţi ai mei, pentru tot neamul românesc, pentru cei buni şi cei răi, pentru 
cei drepţi şi pentru cei păcătoşi. Rog pe Atotputernicul Dumnezeu să mă 
ajute. 

Dumnezeu să-i ocrotească în toate, dăruindu-le un cuget senin şi o 
inimă creştină. (Aiud, 10 ianuarie 1944) 

U" Trăiţi viaţa simplă şi nu uitaţi: esenţialul în viaţă este 
curăţenia sufletească şi trupească. (Aiud, 5 octombrie 1944) 

U" Doresc, iubiţii mei, să ştiţi a alege din suferinţă tot ceea ce este 
mai de folos vieţii sufleteşti, în sensul desăvârşirii creştine. (Aiud, 10 
decembrie 1944) 

frAici viaţa e mai uşoară, iar bunăvoinţa şi dragostea fraţilor 
ardeleni o veţi întâlni în tot locul, ca expresie a unei suferinţe comune, din 
care a rezultat o adânca înţelegere a durerii. (Aiud, 25 ianuarie 1945) 

U" Atâta timp cât Dumnezeu veghează asupra lumii, nici un rău nu 
va putea zdruncina fondul moral şi adânc creştin al sufletelor curate şi 
însufleţite de dragoste nemărginită pentru adevăr şi aproapele. Suferinţa 
oricât de grea ne-ar fi ea, nu-şi are alt sens decât purificarea interioară a 
sufletului dornic de mântuire şi pregătirea aceluia ce, cu toată inima, 
doreşte să realizeze fericirea. 

Ah, ce bine ar fi dacă voi aţi înţelege sensul mare al vieţii, al 
suferinţei, al umilinţei... Doamne! Să ştiu că sunteţi pregătite sufleteşte să 
primiţi cele mai grele lovituri, în credinţa că, dincolo de această viaţă 
trecătoare există o altă Viaţă veşnică, fericită, o patrie cerească fără hotar 
şi care merită orice jertfă, fie ea oricât de mare! Că acolo ne vom întâlni 
toţi şi că nimeni nu ne va mai putea despărţi vreodată! 

înţelegeţi voi oare aceste realităţi pe care vi le mărturisesc azi? 

Mi-i dor de voi. Un dor mare, viu... atâta de viu, încât uneori mă 
pierd în visuri, vă văd lângă mine, frumoase la chip şi la suflet, senine, 
duioase, vrednice de suferinţele pe care le-aţi încercat. Şi, orice s-ar 
întâmpla, vă voi purta în inima mea cu o iubire nestinsă, care nu cunoaşte 
nici o limită! 

Esenţialul este ca voi să trăiţi o viată curată. Lăsati-vă în voia lui 

5 5 5 5 

Dumnezeu, căci El ne îngrijeşte în modul cel mai bun. Vă spun aceste 

lucruri, pentru că eu însumi le-am trăit şi constatat, în viaţa mea plină de 

iubire ...de zbucium. 

Sunt un om fericit, atât de fericit încât aş vrea să strig în gura mare, 

să audă toată lumea strigătul meu, să ajungă fericirea mea până la Cer! 

(Aiud, lOfebruarie 1945) 

U" Stau şi mă gândesc mereu, la viaţa asta trecătoare. Ce suntem 
noi decât simpli trecători către o Patrie Cerească, eternă. Trecem prin 
viaţă pentru a ne purifica interiorul, a ne reînnoi în Duhul Domnului 
nostru Iisus Hristos - prin Iubire - pentru a ne învrednici de fericirea 
eternă. Toate durerile pe care le încercăm au ca unic sens, curăţirea 
sufletului, recunoaşterea neputinţei noastre în faţa lui Dumnezeu, 
smerenia prin care ne putem regăsi, reînnoi în duhul Iubirii. Căci toţi 
suntem fii ai aceluiaşi Părinte, care ne iubeşte, dorindu-ne binele cel mai 

mare, fericirea eternă. Şi câtă supărare din partea noastră. Privim 
nepăsători, ne mărginim la o viaţă de griji ale acestei vieţi trupeşti, 
căutăm comoditatea şi liniştea în această lume şi uităm cu totul de suflet. 
Când se întâmplă de ne trimite Dumnezeu şi câte un necaz greu, ne 
răzvrătim şi ne îndepărtăm de Dăruitor. Dar Domnul e bun. Cum ne 
întoarcem către Sine, ne primeşte cu braţele deschise, cu dragoste 
nemărginită. 

Toată lumea e plină de fii risipitori. Sunt atât de mulţumit că Bunul 
Dumnezeu mi-a trimis această încercare, căci mi s-a luminat şi mie 
cărarea Vieţii şi, pe această cale stăruind, mi-am găsit cea mai frumoasă 
linişte şi seninătate lăuntrică. 

Iată, am intrat şi în Postul Mare. Rog din toată inima pe ai mei, să 
se pregătească sufleteşte pentru primirea Patimilor şi a învierii Domnului. 
Bucuria cea mai mare pe care mi-o pot aduce ai mei, este aceea de a-i şti 
curaţi la suflet, trăind o viaţă cât mai simplă şi mai virtuoasă, cu gândul la 
Dumnezeu. 

Să cultivi iubirea prin rugăciune şi fapte bune. Trăind viaţă 
creştină, Dumnezeu îi va ocroti în toată vremea şi ei vor simţi harul 
Domnului revărsându-se în inimile lor. (Aiud, 20 martie 1945) 

U" Dar, să fim liniştiţi şi împăcaţi cu viaţa aşa cum ne-a dăruit-o 
Dumnezeu, căci este spre fericirea noastră. Trăiţi în curăţenie de inimă, 
sinceri faţă de Dumnezeu, aproapele şi voi înşivă. Toate au un sens; noi 
nu avem decât datoria de a alege între Bine şi Rău... Viaţă şi Moarte... Să 
ne găsim cărarea vieţii care ne duce spre înviere şi să stăruim cu 
smerenie şi răbdare. (Aiud, 10 aprilie 1945) 

U" Meditaţi în chipul cel mai serios. în faţa fiecăruia stă 
mormântul. Trecem prin Viaţă ca nişte simpli călători, către Patria 
Cerească. După felul cum vom trăi aici, pe pământ, aşa ne va fi dincolo: 
suferinţă sau fericire eternă! Nu căutaţi să vă îmbâcsiţi mintea cu felurite 

5 5 5 

cunoştinţe inutile din această lume, căci asta nu zideşte sufletul cu nimic. 

"Şi ce-ţi va folosi ţie să cunoşti toate lucrurile lumii acesteia, când 
însăşi lumea aceasta este trecătoare?", spune, atât de frumos, Toma de 
Kempis, în Urmarea lui Hristos. Nu cunoştinţe multe ni se cer nouă, ci 
virtuţi şi fapte bune. 

Vă vorbesc în modul cel mai serios: faceţi- vă un examen de 

5 

conştiinţă cât mai amănunţit. Cercetaţi-vă bine viaţa. Adânciţi-vă în 
interiorul fiinţei voastre şi cunoaşteţi- vă pe voi înşivă, cu toate păcatele şi 
greşelile săvârşite în viaţă. Scrieţi-le şi duceţi-vă în faţa preotului 
(duhovnicului) şi le mărturisiţi. Niciodată nu e prea târziu. Dar nu 
amânaţi nici măcar cu o singură zi. Vă vorbesc ca fiu şi ca frate al vostru, 
cu toată iubirea şi încrederea pe care o împărtăşesc pentru voi. Vorbesc cu 
toata convingerea sufletului, nu din cărţi, ci din propria-mi trăire, din 
aceşti ultimi ani, cei mai serioşi şi mai însemnaţi din viaţa mea, care 

pentru mine înseamnă totul... dar absolut totul. Mulţumesc din toată inima 
Bunului Dumnezeu pentru suferinţa ce mi-a trimis-o. Căci prin suferinţă 
mi-am purtat lumina sufletului şi am găsit calea Vieţii. 

Vă rog din suflet citiţi Biblia. In fiecare seară, înainte de a vă 
culca, în jurul mamei, strângeţi- vă voi, copile scumpe ale inimii mele, şi, 
cu seninătate, reculegeţi-vă câteva momente şi citiţi câte un capitol din 
Evanghelie, un capitol din Epistole şi câte un psalm. Cu multă evlavie 
apoi, faceţi- vă rugăciunea de seară. E mult mai bine primită de Dumnezeu 
rugăciunea în comun, pentru că sufletele toate se întâlnesc în acelaşi duh 
şi se înalţă spre cer cu multă cucernicie şi tărie. Cântaţi "Tatăl nostru". 
Apoi culcaţi-vă liniştite, după ce, mai întâi, v-aţi închinat perniţele. 

Ar fi bine să aveţi candelă în dormitor. Cu candela aprinsă, în 
tăcere, fiecare să-şi examineze faptele, vorbele şi gândurile de peste zi. 
Imediat ce-aţi constatat o greşeală, să v-o mărturisiţi cu sinceritate, 
cerându-vă iertare. Apoi... somn uşor. 

Iubiţi- vă mult! Mult! Spuneţi-vă singure una alteia greşelile, cu 
dragoste. Ajutaţi-vă mereu. Iubitele mele, ar fi cel mai mare şi mai 
frumos lucru pe care l-aţi realiza: o familie creştină. Orice inimă necăjită 
să-şi găsească mângâierea între voi. (Aiud, 25 mai 1945) 

U" Un gând simplu, de iubire, sau o vorbă bună pe care-o 
adresaţi unui om necăjit azi, poate valora mai mult decât orice comoară de 
aur. Gândiţi-vă la văduva care aruncă în Vistieria Templului singurii doi 
bănuţi pe care îi are. 

Să ştiţi că eu nu sunt îngrijorat de soarta voastră, dintr-un singur 
motiv: vă ştiu curate la suflet, cu credinţă-n Dumnezeu şi cu dragoste 
pentru toată lumea. Aceste mari realităţi îmi dau siguranţa deplină că veţi 
răzbate bine, prin toate încercările ce le veţi mai întâmpina în viitor. 
Priviţi lucrurile în adâncime. Nu vedeţi voi că Dumnezeu vă trimite 
diferite încercări, pentru a vă întări credinţa?! Nu gustaţi voi, în cele mai 
grele clipe, dintr-o bucurie izvorâtă din lumea intimă a fiinţei voastre 
spirituale?! O fericire nouă, găsită în lacrimi. 

Cât de mult aş vrea să fiu în mijlocul vostru, pentru a vă lămuri în 
calea cea înaltă a Vieţii! Să pătrund în intimitatea sufletelor voastre şi să 
deschid larg porţile iubirii ce visează acolo şi aşteaptă să se reverse în 
valuri! Să vă văd izbucnind în lacrimi de fericire, îngenuncheate înaintea 
icoanei lui Hristos, mărturisindu-vă păcatele şi mulţumind. 

Să ascultaţi de glasul conştiinţei, trăind adevărul cu toată plinătatea 
sufletului. Vreau să vă ştiu senine şi conştiente de misiunea care o aveţi 
ca fiinţe vii, în lume: mântuirea. Vreau să vă ştiu curate la suflet, o curăţie 
feciorelnică, care să inspire numai iubire, armonie şi virtute. Să fiţi 
creştine prin viaţa voastră. Primiţi încercările pe care vi le trimite 
Dumnezeu, cu toată bucuria inimii, căci Dumnezeu încearcă pe cei pe 

care-i iubeşte. în fiecare seară întrebaţi-vă sincer ce bine aţi făcut 
omenirii. 

Scumpă mamă, tare mulţumit aş fi dacă aţi citi zilnic "Acatistul 
Maicii Domnului". Gândiţi-vă că Maica Domnului v-a ajutat şi ocrotit 
întotdeauna, peste tot. (Aiud, 25 iunie 1945) 

U" Scumpă Norica, tu îmi ceri câteva sfaturi pe care eu cu 
dragoste ţi le dau. Tu fă-ţi educaţia creştină în familie. învaţă-te să fii o 
gospodină cât mai bună, trăieşte o viaţă de mare curăţenie, fă fapte bune 
şi iubeşte mult, tot ce este creatură a lui Dumnezeu. Simplifică-ţi viaţa cât 
mai mult, întotdeauna mulţumeşte-te cu puţin, învaţă-te a te jertfi pe tine 
însuţi pentru binele aproapelui. Fă bine ori de câte ori se iveşte prilejul. 

Norica, învaţă-te a medita, trăieşte o viaţă de rugăciune. 
Rugăciunea este expresia cea mai curată a iubirii de Dumnezeu şi de 
aproapele. Când vei ajunge să te poţi ruga cu adevărat, cu adevărat ai 
realizat pacea, fericirea. Eu încerc mereu şi Bunul Dumnezeu mă 
ocroteşte şi-mi dăruieşte atâta de mult, încât am ajuns să văd la fiecare 
pas făcându-se câte o minune. Trebuie să fiu sincer şi să recunosc că nu 
realizez decât foarte puţin, că încă n-am ajuns a mă ruga cu toată inima 
curăţită de griji, păcate şi gânduri lumeşti -căci păcatele mă ţin strâns 
legat de lumea aceasta văzută - dar, scumpă Norica, numai cine a gustat 
din bucuriile adânci ale sufletului, acela numai le poate înţelege. Am avut 
momente de închinare în viaţa mea, când am plâns cu lacrimi nestăvilite, 
dându-mi seama de zădărnicia şi nimicnicia fiinţei mele omeneşti, de 
slava lui Dumnezeu, de Iubire. Ei, bine, în aceste lacrimi, izvorâte din 
adâncul fiinţei mele îndurerate, am găsit cea mai înaltă şi mai curată 
fericire trăită de mine vreodată! Cât aş fi de fericit s-ajung a realiza o 
stare continuă de rugăciune! Viaţa aceasta este cu totul trecătoare. Şi tot 
ceea ce e legat de ea este trecător. Să ne zidim sufletele, să le întărim cu 
virtuţile creştineşti, nu pentru viaţa aceasta, ci pentru cea viitoare. Patria 
noastră cea sfântă şi veşnică, unde ne vom regăsi cu toţii după moarte, 
este Cerul. Să stăruim ca în viaţa aceasta să ne învrednicim prin faptele, 
vorbele, atitudinea şi gândurile noastre, de Cer. 

Nu există fericire adevărată decât în Iisus Hristos. Pe aceea căutaţi 
de o realizaţi. Nu vă uitaţi la felul cum înţelege şi trăieşte lumea viaţa. 
Voi aveţi un îndreptar de viaţă -calea creştină - şi după acest îndreptar 
călăuziţi-vă paşii. (Aiud, 23 septembrie 1945) 

U" Doresc să le ştiu curate la suflet şi nevinovate. Ca îndreptar 
de viată să aibă cuvântul Mântuitorului Iisus Hristos. 

5 

Citiţi Evanghelia şi Epistolele. In sfânta Scriptură veţi găsi tot, dar 
absolut tot de care veţi avea voi nevoie, ca să câştigaţi fericirea. Căutaţi 
de vă procuraţi aceste cărţi: Biblia, Vieţile Sfinţilor, Patericul şi Urmarea 
lui Iisus - "Oglinda Duhovnicească". Meditaţi şi trăiţi adevărul creştin. 

Cine oglindeşte prin trăire cuvântul Mântuitorului, a realizat fericirea. Pe 
aceşti oameni îi iubesc şi-i apreciez total. 

Lăsaţi distracţiile şi plăcerile uşoare (ex.: balurile şi altele 
asemenea). Fiţi atente la prietenii. Un prieten bun e o comoară. Dar multă 
grijă, căci atunci când nu ştii să-ţi găseşti mediul potrivit realităţii tale 
sufleteşti, vei avea mult de suferit. Şi nu arareori suferinţa poate lăsa 
urme dăunătoare atunci când suferi din pricina unor greşeli sau păcate 
proprii. Trăiţi în multă iubire şi ajutaţi cât mai mult. Iubiţi natura. în 
mijlocul naturii vă veţi regăsi în toată simplitatea şi curăţia de suflet. 
Vreau să vă ştiu fericite. Şi fericirea adevărată nu poate fi decât aceea 
provenită din trăirea lui Hristos. 

Duminica şi Sărbătoarea, regulat să mergeţi la biserică. Vinerea să 
postiţi. Dacă nu post negru, atunci măcar post simplu. S-apropie postul 
Crăciunului. Pregătiţi-vă bine pentru spovedanie şi împărtăşanie. 
Mărturisiţi-vă în faţa duhovnicului toate păcatele. Vă rog foarte mult, 
trăiţi cele ce vă rog. 

încolo eu îmi petrec timpul meditând, citind cărţi sfinte, rugându- 
mă şi lucrând câte ceva, sau în celulă. Mă plimb şi iubesc mult. Iubesc tot 
ce e creaţie a lui Dumnezeu. Vreau să contribui cu maximum la realizarea 
fericirii umane. Mă lupt cu păcatele sufletului meu. Mi-i conştiinţa activă 
mereu, stau treaz la orice tresărire de suflet. Suntem responsabili de toate 
greşelile şi păcatele celorlalţi semeni ai noştri. Suntem păcătoşi! Toţi 
suntem făpturi ale creatorului nostru, Dumnezeu. Să ne iubim unii pe 
alţii, să ne ajutăm cât mai mult şi să trăim cu gândul la Dumnezeu. Tot 
ceea ce facem, s-o facem nu ca pentru oameni, ci ca pentru Hristos. Eu 
stărui mereu să realizez în mine omul nou, creştinul. Sunt fericit şi tare 
mulţumit sufleteşte. (Aiud, 29 octombrie 1945) 

U" Sunt atât de mulţumit! Trăiesc într-o pace de suflet 
neobişnuită, pe care mi-o dăruie Iubirea. Sunt conştient de acest dar divin 
şi caut să-1 trăiesc. Ce poate fi mai frumos şi mai măreţ decât a-ţi iubi pe 
părinţi, surori, prieteni, rude, pe toţi cei dragi ţie şi pe vrăjmaşii tăi! Ce 
poate fi mai frumos decât a ajunge să-ţi dai seama că toată creaţia lui 
Dumnezeu ţi-e soră, mamă şi frate. 

Dragii mei, eu sunt un om fericit şi mă rog Atotputernicului 
Dumnezeu să vă fericească şi sufletele voastre, înflorindu-vă viaţa, cu 
darul nepreţuit, al Iubirii. 

Rugaţi- vă lui Dumnezeu. Curăţiţi- vă de păcate. Meditaţi adânc şi 
duceţi-vă să vă spovediţi şi împărtăşiţi-vă numaidecât. Cu dragoste, frică 
şi cutremur apropiaţi-vă de Trupul şi Sângele Domnului nostru Iisus 
Hristos. 

S-apropie Crăciunul. Eu sunt sănătos şi cânt cântece de mulţumire 
şi de slavă lui Dumnezeu. Ştiţi că eu mă ocup şi cu poezia? Acum am 
făcut nişte cântece de Crăciun şi un colind de o frumuseţe rară! Tare mult 

aş vrea să vi le trimit şi vouă să le cântaţi. In felul acesta mă veţi simţi şi 
mai alături de inimile voastre. 

Cât sunt de fericit că vă iubesc atât de mult! Ştiu că şi voi mă iubiţi 
şi faceţi tot ceea ce vă stă în putinţă ca să mă ştiţi mulţumit! De-aţi şti 
câtă bucurie mi-aduce iubirea voastră! In situaţiile cele mai grele prin 
care am trecut în viata de închisoare, v-am simţit alăturea de inima mea, 

5 7 5 7 

cu iubire şi înţelegere întreagă. Nimic nu preţuieşte Dumnezeu mai mult, 
cajertfele de iubire! El însuşi, din iubire pentru noi s-a coborât din cer 
întrupându-se şi s-a răstignit pentru noi. 

Ah! Cât de mult aş vrea ca voi să înţelegeţi şi să trăiţi iubirea lui 
Hristos! Vă rog din tot sufletul rugaţi- vă şi postiţi. Pregătiţi- vă bine 
pentru Sfânta Naştere a Domnului. 

Să fiţi modele pentru viaţa voastră desăvârşită în dragoste creştină 
şi nădejde. Trăiţi virtuţile creştine şi toate celelalte bunuri Dumnezeu vi le 
va da, pe deasupra. (Aiud, 22 noiembrie 1945) 

U" Cu multă bucurie-n suflet vă comunic o veste bună: azi i-am 
făcut un parastas lui Felix. La biserica închisorii, simplă şi umilă, trei 
preoţi cu inimi tot atât de simple şi plini de bunăvoinţă, au oficiat mai 
întâi Sfânta Liturghie şi apoi slujba religioasa pentru morţi. Mulţi 
credincioşi s-au rugat pentru odihna sufletului lui Felix. Sunt atât de 
mulţumit că Bunul Dumnezeu mi-a ajutat să-mi îndeplinesc acest gând, în 
condiţiile prezente, atât de grele. Cu atât jertfa de iubire e mai bine 
primită. Felix e fericit în lumea Veşnicei Iubiri. Rugăciunea e calea cea 
mai bună spre a ajunge la Dumnezeu şi a-i uşura viaţa fiinţei iubite din 
lumea eternă. De aceea rugaţi- vă neîncetat. Rugăciunea dumneavoastră se 
va întâlni cu a mea şi-n felul acesta avem siguranţa că aducem o cât de 
mică bucurie lui Felix drag. (Aiud, 24 ianuarie 1946) 

U" Dumnezeu a voit ca, în chipul cel mai firesc, să creşteţi 
sufleteşte prin încercările trăite şi... încet... încet... să evoluaţi în sensul 
vieţii celei adevărate, Iubirea-Hristos. 

Rog din toată inima mea, plină de dragoste pentru voi, să urmaţi cu 
inima şi cu mintea voastră, pas cu pas, cuvânt cu cuvânt, tot ceea ce vă 
scriu eu acum. 

Alta este viaţa, decât aceea pe care obişnuit, şi-o închipuie 
oamenii. 

Altul este omul însuşi, decât acela ce se închipuie el. 
Altul este adevărul, decât acela pe care şi-1 închipuie mintea 
omenească. 

De ani de zile vă scriu mereu din temniţă. Şi tot scrisul meu este 
străbătut de acelaşi fir continuu, de acelaşi adevăr central: Hristos, viaţa 
veşnică. 

Fără îndoială, că de cele mai multe ori, trăind în realitatea 
întunecată şi întinată de păcat, furaţi fiind de vârtejul vieţii, v-aţi întrebat: 

Ce-i cu Valea nostru scump, de ne scrie mereu... mereu acelaşi lucru, 
conştiinţa păcatului, Iubire... Hristos? 

Vreau să fiu sincer şi deschis, până în cele mai adânci fibre ale 
sufletului. Nu mi-am făcut niciodată iluzii, în ceea ce priveşte modul 
vostru de a privi viaţa, zbuciumul trăit în aceşti ultimi ani mai ales, pe 
mine. 

Este de ajuns să vă gândiţi că am trăit aproape trei ani, zi de zi, 
încuiat toată ziua într-o celulă, înconjurat de patru ziduri, singur, cu o 
singură deschizătură, geamul, şi acela cu gratii. Ei bine, prin acea 
deschizătură, geamul, privirea mea nu se putea îndrepta decât intr-o 
singură direcţie: Sus, spre Cer. în această îndelungată perioadă, în care la 
plimbare nu puteam merge, decât o oră şi jumătate pe zi, n-am făcut 
nimic altceva, decât să mă rog, să meditez şi să citesc. Foarte arareori am 
putut vorbi cu cineva. Condiţiunile de viaţă materială în care am trăit, au 
fost dintre cele mai grele. 

Cu primul pas pe care l-am făcut în viaţa de închisoare, mi-am pus 
întrebarea: "Pentru ce am fost eu închis?!". Pe planul vieţii sociale, 
privind relaţiile mele cu lumea în care am trăit întotdeauna am fost privit 
ca fiind foarte bun, un exemplu de conduită onestă şi curată. Atât în liceu, 
cât mai ales în Universitate, unde nivelul vieţii morale e mai scăzut, toată 
lumea, profesori, colegi şi mai ales prieteni, vedeau în mine un model de 
viaţă curată, un tip de om nou, care se menţinea într-o viaţă morală, 
abstinentă, cu toată hotărârea şi dârzenia. Politicos şi corect în atitudine, 
elegant în ţinută, bun la studii, mi se dădeau întotdeauna, cele mai 
frumoase calificative. Dacă intram în conflict cu cineva, era numai pentru 
adevăr. 

Ei bine, dacă aşa stau lucrurile, pentru ce am fost eu adus în 
temniţă, singur, departe de zgomotul lumii, departe de atâtea şi atâtea 
ispite? Şi am trăit cele mai mari frământări. Am citit mult, am meditat şi 
mai mult...m-am rugat. Ce este viaţa? 

După mult zbucium, după multă durere trăită, paharul suferinţelor 
mi se umpluse, a venit o zi sfântă, în iunie 1943... Câteva ore-n şir, cu 
toată stăruinţa sufletului, îl rugasem pe Dumnezeu să-mi dăruiască 
lumină. Şi, deodată, în timpul rugii mele fierbinţi, am căzut în genunchi, 
cu inima plină de lacrimi, cu ochii uzi de lacrimi. Un hohot prelung de 
plâns. La această dată îmi pierdusem toată încrederea în oameni. 
Suferisem într-un chip îngrozitor. îmi dădeam perfect de bine seama că 
mă găseam întru adevăr. Pentru ce dar sufeream?! 

Din tot sufletul meu plin de elan, rămăsese întreagă Iubirea. Şi-mi 
pierdusem încrederea în sinceritatea omului, în bunătatea Iui, dar iubeam. 
Nimeni nu mă înţelegea. în plânsetul meu prelung, revărsat în valuri de 
lacrimi, am început să bat mătănii. Şi deodată... O minune! Ce mare eşti 
Tu, Doamne! Mi-am văzut sufletul meu plin de păcate, rădăcina tuturor 

păcatelor omeneşti am găsit-o în mine. Vai, atâtea păcate... Şi ochiul 
sufletului meu, împietrit de mândrie, nu le vedea. 

Ce mare e Dumnezeu! Văzându-mi toate păcatele, am simţit 
nevoia de a le striga în gura mare, de a mă lepăda de ele! şi o pace 
adâncă, un val sublim de lumină şi dragoste mi s-a aşezat în inimă! 
Imediat cum s-a deschis uşa, am ieşit vijelios din celulă şi m-am dus la 
fiinţele care ştiam că mă iubesc cel mai mult şi la cei care mă urau şi care 
greşiseră cel mai mult faţă de mine şi le-am mărturisit deschis: "Sunt cel 
mai păcătos om. Nu merit încrederea ultimului om dintre oameni. Sunt 
fericit'".. Toţi au rămas uimiţi, înmărmuriţi. Unii m-au privit cu dispreţ, 
alţii m-au privit cu indiferenţă, unii m-au privit cu iubirea pe care ei înşişi 
nu şi-o puteau explica, un singur om mi-a spus: "Meriţi să fii sărutat"! 
Dar eu am fugit repede în celula mea, mi-am trântit capul în perină şi... 
mi-am continuat plânsul... mulţumind şi slăvind pe Dumnezeu. 

La data aceea atitudinea mea era ceva cu totul neînţeles. Oamenii, 
împietriţi de păcate, trăiau departe de propria lor realitate sufletească. Mai 
târziu... Câţi nu m-au fericit pe mine, câţi nu mi-au mulţumit pentru 
iubirea şi sinceritatea mea, care i-a salvat şi pe ei?! In aceste momente, 
sufletul lui Nelu era lângă mine. Şi sufletul lui Felix era lângă mine. 

Ah! Dar ce să vă spun! Niciodată nu simţisem mai mult dragostea 
Mântuitorului revărsându-se în inima mea (mai mult) ca atunci. De la 
acea dată, când mi-am văzut toate păcatele sufletului meu, cu fapta, cu 
vorba sau cu gândul, am început să lupt împotriva păcatului, conştient. 
De-aţi şti voi ce grea luptă este războiul cu păcatul?! 

Atunci mi-am dat seama că Dumnezeu în iubirea lui nemărginită 
pentru mine, m-a păzit de cele mai mari păcate cu faptă. De exemplu: în 
timpul când eram în liceu, am iubit o fată. în iubirea mea aş fi căzut cu ea 
în păcat, dacă n-ar fi intervenit puterea lui Dumnezeu, care să-i dea 
suficientă tărie sufletească fetei, care şi ea mă iubea foarte mult, şi, în 
felul acesta, amândoi, să fim salvaţi de păcat. 

Dar, dragii mei, aici în închisoare, când am înţeles cuvântul 
Mântuitorului care spune, că chiar dacă numai te-ai uitat la o femeie şi a-i 
poftit-o în inima ta ai şi săvârşit păcatul curviei, am înţeles, că eu am 
păcătuit. Aşadar, ca să fiu dezlegat de acest păcat, a trebuit să mă duc în 
faţa preotului duhovnicesc şi să mă mărturisesc: am curvit, am greşit. 

Lucrurile pe care vi le mărturisesc acum, vă cutremură poate, dar 
este de datoria mea sufletească a face aceste mărturisiri pentru pacea mea 
şi pentru fericirea voastră. Vreau să ştiţi că nu numai aici, dar chiar când 
eram afară, am luptat foarte mult împotriva păcatului. Trebuie să 
mărturisesc că am avut şi momente de cădere, dintre care, două momente 
(unul în clasa a V-a, altul în cl. a VUI-a), căderi pe care le-aş fi putut evita 
cu siguranţă, dacă aş fi avut o serioasă educaţie creştină, şi dacă nu mă 
lăsam influenţat de prietenii cei mai buni, dacă luptam mai mult cu 

neputinţa firii acesteia pământeşti. Este adevărat că aceste două căderi, 
datorită naturii sufletului meu, închinate spre curăţenie şi moralitate, n-au 
putut fi desăvârşit împlinite, căci scârba de păcat m-a făcut să-mi fie 
ruşine de mine însumi, dacă de Dumnezeu nu-mi era ruşine la acea dată şi 
apoi am avut mari remuşcări şi regrete, totuşi trebuie să recunosc că am 
fost slab. Nu. vă puteţi voi închipui cât de greşită şi de superficială este 
educaţia ce ni se dă nouă în şcoli. în clasa a VUI-a, frământat de 
problemele tinereţii i-am mărturisit lui Tuţa gândurile mele. Dintre toţi 
prietenii mei, atât din liceu cât, mai târziu, din Facultate, eram 
întotdeauna cel mai puternic partizan al abstineţei în relaţiile cu femeile. 
Desigur erau mulţi, cei mai mulţi, majoritatea absolută, care făceau haz, 
de asemenea situaţie. Viaţa morală pentru ei nu era o problemă. 

Apoi am căzut în închisoare. Aici mi-am examinat cugetul. Şi mi- 
am data seama că chiar dacă cu fapta n-am săvârşit aceste păcate şi multe 
altele, cu vorba şi mai ales cu gândul, le-am săvârşit. Deci atunci, în 
1943, m-am dus la preot şi, după un adânc examen de conştiinţă, mi-am 
mărturisit toate păcatele vieţii. Mărturisirea m-a despovărat de ele. Şi o 
luptă continuă duc mereu. Şi pentru om, lupta nu încetează până la 
moarte. Este drept că închisoarea mă fereşte de multe ispite( ex. femeile), 
dar are şi ea o mulţime şi o mulţime de ispite. 

Azi sunt un om fericit. Cu atât mai fericit, cu cât Dumnezeu a 
orânduit în aşa fel încât să vă mărturisesc eu vouă, toată viaţa mea intimă! 
Desigur, un cutremur aţi trăit fără îndoială, dar sunt convins că este spre 
fericirea voastră. Exemplul ce vi l-am dat, cu toată experienţa vieţii mele 
pe care v-am pus-o deschis în faţa ochilor, vă va ajuta să vă priviţi 
adâncul sufletelor voastre. Şi atunci, sunt convins, veţi trăi cutremurul pe 
care l-am trăit şi eu, luând contact cu toate păcatele sufletului vostru. 
Duceţi-vă imediat la preot şi vă mărturisiţi. Nu există fericire mai mare, 
decât aceea pe care o trăieşte omul despovărat de păcate, prin mărturisire 
şi împărtăşanie. 

Dar fără pocăinţă nici un om nu poate face nici un pas înainte. Iată 
pentru ce v-am trimis eu "îndreptar la spovedanie". Iată pentru ce v-am 
trimis eu carnetul cu mărturisirea vieţii mele intime. Dacă este un om care 
vă doreşte mai mult fericirea, acela sunt eu. Ascultaţi de îndemnurile ce 
vi le dau. 

Ce este dar Viaţa? E un dar al lui Dumnezeu, dat nouă oamenilor, 
pentru a ne purifica sufletele de păcat şi a ne pregăti prin Hristos, pentru a 
primi viaţa veşnică, fericirea eternă. 

Ce este omul?! O fiinţă creată din iubirea lui Dumnezeu, 
nemărginită, căruia i-a fost pusă în faţă fericirea şi moartea, lăsat fiind 
liber să aleagă. Dumnezeu îl îndeamnă mereu să aleagă fericirea prin 
smulgerea din păcat. Dar vrăjmaşul omului, diavolul îi suceşte mintea 
omului şi-i împietreşte inima, spre a-i pierde şi a-i nimici sufletul. 

Fiţi foarte atenţi. In viaţa socială oamenii se privesc şi se judecă nu 
după ce sunt ei în fond, ci după ce par ei în formă. Nu vă faceţi iluzii 
despre om. Iubiţi-1. Da! Iubiţi-1! Dar nu vă faceţi iluzii despre el, căci cine 
îşi face iluzii despre om suferă amar. Unul singur este desăvârşit! Unul 
singur este Bun! Unul singur este curat! Hristos -Dumnezeu. Oamenii, 
toţi sunt păcătoşi. Ne-a fost dat un dar sfânt, mărgăritar nepreţuit: Iubirea. 
Trăiţi iubirea. 

Şi acum: Ce este Adevărul? Adevărul este cuvântul lui 
Dumnezeu, Hristos. Avem poruncă de la Dumnezeu să trăim în adevăr, să 
ne smulgem din păcat, să sacrificăm totul pentru Hristos, pentru adevăr. 
Numai aşa ne putem mântui, ne putem câştiga fericirea. Cuvântul lui 
Dumnezeu îl găsim scris, în Sfânta Biblie, cartea cărţilor. Să ne apropiem 
dar, cu inimi smerite de această carte sfântă, în credinţa curată că 
Dumnezeu ne va lumina. Şi vom căpăta lumină. 

Dau deplină libertate, cu toate mărturisirile mele intime, să fie 
citite de toţi cei dragi mie. Chiar dacă nu vor înţelege azi totul, va veni o 
zi în care mă vor înţelege şi- şi vor da seama cât de mult bine le-am dorit, 
punându-mi deschis sufletul înaintea lor. Desigur, sunt două lucruri pe 
care în nevinovăţia voastră sufletească, vă veti sfii a le vorbi deschis. Să 
ştiţi însă de la mine: Nici un om nu e curat, decât Unul singur Hristos - 
Dumnezeu. Şi cine fuge de realitatea propriului suflet, e un mincinos. 

Căutaţi să vă apropiaţi sincer de Hristos şi lăsaţi lumea, cu păcatele 
ei, în pace. Veţi fi fericite şi veţi fi mult iubite de orice suflet curat: Iubiţi! 
Iubiţi! Iubiţi! (Aiud, 29 ianuarie 1946) 

U" Azi sunt atât de mulţumit! Privesc liniştit în viaţa mea şi a 
întregii lumi. Şi văd lucrarea Domnului în toate. Mă uit la viaţa voastră. 
Şi văd minunea lui Dumnezeu. Draga mea mamă, te simt atât de mult! 
Spune-mi mamă că-mi simţi Iubirea. Spune-mi mamă că mă simţi lângă 
matale permanent. Spune-mi mamă că eşti fericită. Vreau să-ţi spun 
atâtea, mamă. 



Purtam în sufletul meu chipul unei fete, iubita mea, dar pe această 
fată niciodată n-am putut s-o întâlnesc întruchipată într-o făptură reală. 
Aşa încât, am rămas la modul meu de a trăi Iubirea. Revărsând-o în toate 
fiinţele, dar rămânând cu un gol în inimă, care se aştepta umplut. 

La început a fost greu de tot. Dumnezeu însă, a fost mereu cu 
mine. Nu m-a părăsit nici o clipă. Am început să înfrunt suferinţele 
trupului şi, încet, încet, am început a gusta din bucuriile noi. Am văzut că 
sunt un om păcătos. M-am cutremurat de păcatele mele, de neputinţa 
mea. Mi-am data seama atunci că eu, care doream cu toată inima o lume 
Ideală, eu însumi, eram un păcătos. Deci, mai întâi trebuia să devin eu, 
om curat, un om nou. Şi am început să mă lupt cu răul din mine. încet, 
încet, a coborât în mine lumina adevărului. Am început să trăiesc 

fericirea, în suferinţă. Şi golul din inima mea, pe care eu aşteptam să mi-1 
umple iubirea iubitei mele, 1-a umplut Hristos, Iubirea cea Mare. Şi am 
înţeles atunci că: "Mare cu adevărat este cel care are dragoste mare..." 
"Mare cu adevărat este cel ce se vede pe sine mic". 

Azi sunt fericit. Prin Hristos iubesc pe toţi. Este o cale atât de greu 
înţeleasă şi acceptată de oameni, dar sunt convins că este singura care 
duce spre Fericire. Şi dacă privesc la Viaţa mea, o mărturisesc deschis, 
regret din toată inima păcatele şi greşelile săvârşite, dar sunt fericit că 
Dumnezeu, cu darurile lui minunate, mi-a luminat calea, întărindu-mi 
credinţa spre desăvârşirea Iubirii şi spre apărarea scânteii de adevăr, ce 
ne-a fost sădită în Inimă. Iar dacă-mi văd viitorul, îl văd luminos cu 
sufletul şi mintea luminată de adevăr. Iar dacă-mi văd iubita, o văd curată 
la suflet, întâlniţi în Hristos. (Aiud, 7 martie 1946) 

U" Toţi umblăm după fericire. Toţi o dorim, toţi o căutăm. Intru 
direct în intimitatea sufletelor voastre. Căutaţi fericirea în sufletele 
voastre. Nu o căutaţi în afara voastră. Să nu aşteptaţi fericirea să vină din 
altă parte, decât dinlăuntrul vostru, din sufletul vostru, unde Sălăşluieşte 
Domnul Iubirii, Hristos. Dacă veţi aştepta fericirea din afara voastră, veţi 
trăi decepţii peste decepţii şi niciodată nu o veţi atinge. Să vă spun atât: 
Căutaţi Iubirea şi trăiţi-o cu multă smerenie. 

Tare mult doresc să nu vă gândiţi la căsătoria voastră, absolut 
deloc. Cu cine mă voi mărita? Cum va fi el? Cine va fi el? Etc. Sunt 
gânduri inutile, fără sens, deşarte. Aceste preocupări arată că în sufletul 
vostru încă nu s-a stabilit certitudinea adâncă a adevărului. Să aveţi o 
singură grijă. Sufletul. Să trăiţi curat, în frica lui Dumnezeu. Să iubiţi pe 
Hristos, să vă dăruiţi toată fiinţa Lui, printr-o trăire curată, în rugăciune. 

In ceea ce priveşte căsătoria: O, să n- aveţi nici o grijă, dar absolut 
nici o grijă, căci se găsesc atâtea suflete dornice de a întâlni suflete curate 
de fecioare, pentru a se uni cu ele şi a zidi un cămin creştin fericit. Dacă 
voi aţi înţelege acest adevăr pe care vi-1 mărturisesc, v-aţi convinge mai 
târziu, că dragostea de Dumnezeu este Esenţialul, v-aţi convinge de 
adevărul spus de Mântuitorul : "Căutaţi împărăţia Cerurilor, şi toate 
celelalte vi se vor adăuga vouă". 

Cine împlineşte Cuvântul lui Hristos, realizează Maximum, Totul! 
Port o dragoste întreagă şi încredere neţărmurită în Părintele Boca. Prin 
voi îi comunic: "Toată iubirea sufletului în Domnul nostru Iisus Hristos, îi 
sărut mâinile şi tare mult doresc să-1 cunosc". Vă rog foarte mult să vi-1 
faceţi Duhovnic. Să vă spovediţi lui, căci e un preot unic. Mama 
îndeosebi. Din când în când mergeţi pe la Sâmbăta şi vă spovediţi 
Părintelui Boca. în toate situaţiile grele consultaţi-vă cu el, cereţi-i 
sfatul. (Aiud, 15 mai 1946) 

U" Rog pe bunul Dumnezeu să-ţi dăruiască ani mulţi şi fericiţi, 
îţi doresc viaţă frumoasă, trăită în iubire, cu sete în suflet după veşnicie. 

Iţi doresc viaţă trăită în curăţenie şi luptă permanentă cu păcatul. Virtutea 
sufletului tău să fie încununată cu smerenia. Fecioria trupului tău să fie 
încununată cu fecioria sufletească. 

Să năzuieşti întotdeauna spre Iisus, mirele ceresc, mirele 
fecioarelor celor înţelepte. 

Iţi doresc fericirea - şi întipăreşte-ţi bine în minte - fericirea nu 
există decât în Hristos. (Aiud, 8 ianuarie 1948) 




Eleonora (18 ani, în spatele părintelui Arsenie), sora lui Valeriu, când 
era eleva la Liceul Doamna Stanca din Făgăraş (fotografie realizată în 
Hurezu) 

Eleonora Gafencu-Colgiu: în luna martie 1943 ne-am refugiat din 
Basarabia, mama cu trei fete, eleve, şi am ajuns in Făgăraş. Tata era 
deportat in Siberia, iar Vaieriu, fratele nostru, student, era deţinut politic 
la Aiud, de unde ne scria ocupându-se de educaţia surorilor mai mici. 

De ardeleni, care ne-au ajutat foarte mult, ne-am ataşat sufleteşte, 
petrecându-ne anii frumoşi ai adolescenţei mai ales ducându-ne la 
mănăstirea Sâmbăta, unde l-am cunoscut pe Părintele Arsenie Boca, cu 
care am participat la sfinţirea bisericii din Hurezu. 

Au trecut anii şi, cu ajutorul lui Dumnezeu, Valentina, sora cea 
mare, a intrat în învăţământ, eu, Eleonora, am intrat ca asistentă la 
ASCAR (Institutul de cardiologie) iar Elisabeta - inginer. 

După mulţi ani a venit la mine la serviciu, pentru o consultaţie, 
Părintele Arsenie cu o călugăriţă. Am rămas surprinsă spunându-mi că 
ne cunoaştem. Era îmbrăcat civil, tuns, frumos şi bine dispus. L-am 
prezentat unui foarte bun cardiolog, dr. Caulea. Ştiam de la o prietenă că 
este foarte ocupat şi că pictează o biserică aproape de Bucureşti, dar n- 
am reuşit să-l vizitez şi regret. 

Am cântat în diverse formaţii muzicale şi mai ales la diverse 
biserici din Bucureşti. Avem o familie frumoasă şi unită, cu soţi şi copii, 
nepoţi, realizaţi aşa cum ne-au învăţat Valeriu şi Părintele Arsenie. 

Studentul 
Valeriu Gafencu - 

Sfântul închisorilor 

Frăţia Sfântul Herman de Alaska 
In 1966, inumanele condiţii de detenţie din România comunistă au 

7 5 5 

fost aduse la cunoştinţa lumii occidentale. La Washington, în faţa 
Subcomitetului de Securitate Internă (subcomitet al Senatului), pastorul 
Richard Wurmbrand a dat mărturie despre diabolicele experimente care 
se desfăşurau acolo. Dovada pentru propriul său caz erau cele 1 8 cicatrice 
rămase de la torturile la care fusese supus şi pe care le-a arătat în faţa 
subcomitetului dezvelindu-şi pieptul. Istoria sa a captat atenţia 
mijloacelor de informare din toată lumea şi a fost dată publicităţii în 
S.U.A., Europa, Asia. Curând, Wurmbrand a scris o carte, "Torturat 
pentru Hristos", din care s-au vândut înjur de trei milioane de exemplare. 




Valeriu Gafencu (dreapta), mama sa şi prietenul său Ion Ianolide. 

In spate se vede biserica din Galda (1946) 

Pe 17 februarie 2001, pastorul Wurmbrand a decedat în 
California, în vârstă de 92 de ani. Deşi era foarte slăbit de boală, ochii îi 
străluceau „ca o mare de lumină deschizându-se spre eternitate", după 
cum îşi aminteşte cineva care 1-a văzut în acea perioadă. ["Pastor 
Wurmbrand: Finishing the Race, Again", voi 23 nr. 2, 2001, pg. 27]. 
însemnătatea activităţii sale, de dezvăluire a celor ce se petrec dincolo de 
Cortina de Fier, este de nepreţuit, într-o vreme în care delegaţii la 
Moscova sau Bucureşti prezentau o atmosferă de pace şi prosperitate, el a 
fost unul din primii care au arătat întunecatele secrete ale închisorilor 
comuniste. El a vorbit despre torturile şi eroismul deţinuţilor creştini; a 
povestit despre vieţile multor mărturisitori creştini: 

„Am văzut în închisorile comuniste credincioşi creştini cu lanţuri 
la picioare în greutate de 50 de livre" (aprox. 25 kg - 50*0.454 kg), scrie 
el în „Tortured for Christ" (Glendale, California: Diane Books, 1967, pg. 
57), „...torturaţi cu vătraie înroşite în foc, oameni cărora li s-a vărsat pe 
gât, cu forţa, o lingură plină cu sare, şi ţinuţi apoi fără apă, murind de 
foame, suferind de ger, dar rugându-se cu fervoare pentru comunişti. Din 
punct de vedere strict omenesc este ceva inexplicabil! Aceasta este însă 
iubirea lui Hristos revărsată în inimile noastre". 

Există însă un aspect din experienţa vieţii de închisoare a 
pastorului Wurmbrand care a fost trecut cu vederea. Acesta este prietenia 
lui cu Valeriu Gafencu, pe care cei care l-au cunoscut îl numesc „sfântul 
închisorilor". Valeriu Gafencu a fost conducătorul spiritual al unui grup 
de români ortodocşi care „au luptat lupta cea bună" în nenorocitele 
condiţii ale vieţii de închisoare, condiţii în care majoritatea deţinuţilor nu 

au reuşit să reziste, prăbuşindu-se sub povara subumanului în care 
fuseseră azvârliţi. Valeriu şi confraţii săi nu numai că au rezistat, dar au 
ajuns la o viaţă de sfinţenie ce ar putea fi asemănată cu a tuturor marilor 
mărturisitori ai lui Hristos. 

In 1951, atât Valeriu, cât şi pastorul Wurmbrand se aflau în 
infirmeria penitenciarului Târgu Ocna, bolnavi de tuberculoză, aproape 
de moarte. Deşi pentru deţinuţi medicamentele erau aproape imposibil de 
obţinut, cineva din grupul lui Valeriu a reuşit să obţină câte ceva într-un 
pachet din partea familiei. Cu sănătatea îmbunătăţită, acesta le-a dat lui 
Valeriu care era pe moarte, iar Valeriu le-a oferit în secret pastorului 
Wurmbrand. Rezultatul a fost că Richard Wurmbrand a supravieţuit, iar 
Valeriu Gafencu a murit, (n.red.: Valeriu a fost învrednicit de Dumnezeu 
să-şi cunoască ziua morţii. Pe 2 febr.1952 el şi-a rugat prietenii să-i 
procure o cămaşă albă şi o lumânare pentru ziua de 18 februarie. Pe 17 
februarie i-a spus lui Ioan Ianolide: "Mâine voi muri. Vreau să-mi iau 
rămas bun de la cei mai apropiaţi prieteni". Călăul Petre Orban a plecat 
din închisoare întreaga zi, pentru a-i lăsa să-şi ia rămas bun de la Valeriu). 
înainte ca Valeriu să moară, pastorul Wurmbrand i-a spus: „Aş vrea să 

intru în împărăţia cerurilor pe aceeaşi poartă ca tine!". Valeriu nu avea 
decât 30 de ani atunci când a plecat din lumea aceasta. „Fapt interesant, 
Richard Wurmbrand a decedat exact în ajunul împlinirii a 49 de ani de la 
adormirea lui Valeriu, fiind astfel legat prin moarte de omul care îi 
salvase odinioară viaţa (Valeriu Gafencu a murit pe 18 februarie 1952). 

Memoriile publicate de cei care au suferit împreună cu Valeriu în 
închisoare ne dezvăluie în el un suflet ajuns alb imaculat ca zăpada, prin 
suferinţă conştient asumată pentru Hristos, în mijlocul inumanelor torturi 
şi a degradării morale din închisorile comuniste. în el se contopiseră 
puritatea de copil cu tăria omului matur - un aliaj rar în zilele noastre în 
care „omul dedublat" a devenit standardul vieţii. Viaţa lui de simplitate şi 
curăţie a minţii ne îndeamnă pe noi, cei asaltaţi de degradarea vieţii 
contemporane, să „ne facem ca nişte copii" şi astfel să intrăm în împărăţia 
Cerurilor. 

Un Post Scriptum 



Ion Ianolide, cel mai apropiat prieten al lui Valeriu Gafencu, a 
scris în 1963 textul pe care îl reproducem în continuare. In el auzim un 
ecou al spiritului şi experienţei lui Valeriu. (Ion Ianolide a murit în 1985): 

„18 februarie 1983 

Sunt în vârstă de 64 de ani. Din 1941 până în 1964 am fost în 
închisoare, torturat şi batjocorit - mai întâi sub dictatura lui Antonescu, 
apoi sub cea comunistă.... 

L-am mărturisit pe Hristos întreaga mea viaţă, iar în 1944 m-am 
închinat cu totul Lui. M-am confruntat mereu cu materialismul, fie el 
burghez, fie comunist. Am comparat şi confruntat credinţa creştină cu 
islamul, budismul, confucianismul şi, fireşte, cu iudaismul talmudic. Am 
comparat Ortodoxia cu Romano-Catolicismul, Protestantismul şi neo- 
Protestantismul. Am dat o luptă mare cu ateismul... 

Aproximativ 5 ani de zile m-am aflat în izolare totală, înfometat şi 
dezbrăcat. Mai mult de 15 ani am stat în încăperi comune -unele mai 
mici, altele mai mari; am trăit acolo, zi şi noapte, silit, ca şi toţi ceilalţi, 
să folosesc „ tineta "pentru necesităţile fizice (un fel de hârdău). Uneori 
eram îngrămădiţi opt deţinuţi într-o celulă de 61/2 picioare pătrate, 
dormind câte doi, trei sau patru într-un pat. Trupurile şi sufletele ni se 
frecau unele de altele în fiecare clipă. Teroarea exercitată de gardieni, 
foamea, frigul şi bolile păreau de-a dreptul suportabile în comparaţie cu 
oroarea care se instala între oameni diferiţi, disperaţi şi adeseori 
decăzuţi, descompuşi. 

Am fost la munci agricole timp de doi ani. Era o muncă de sclav, 
iar noi eram înfometaţi şi dezbrăcaţi. Lucram în vii şi grădini de legume, 
dar muream de foame, pentru că ne era strict interzis să gustăm un pic 
din fructe sau zarzavaturi. Timp de peste 20 de ani mi-a fost mereu foame 
şi adeseori eram distrofic din cauza malnutriţiei. Mi-a fost frig în toţi anii 
aceia de închisoare. Am fost bătut, chinuit şi torturat ani de zile, pentru 
distrugerea rezistenţei fizice şi psihice [spirituale]. Am cunoscut direct 
înspăimântătorul domeniu al trăirii sub limitele suportabilului. Ani 
întregi am fost ameninţat cu moartea. Mi se cerea mereu „ sufletul" din 
mine. Mi-au oferit adesea viaţa, preferând perspectiva morţii tocmai 
pentru a-mi salva sufletul, conştiinţa, integritatea -şi numai Dumnezeu m- 
a ferit de prăbuşire. Nu există om care să poată rezista tuturor acestor 
chinuri. Mulţi - mulţi ani, cam 15, am fost terorizat cu spectrul „ re- 
educării" în scopul „restructurării" mele şi „spălării creierului". Doar 
purtarea de grijă a lui Dumnezeu m-a salvat. Am îndurat teroarea din 
partea temnicerilor, dar şi una şi mai feroce din partea informatorilor şi 
asasinilor din chiar rândurile deţinuţilor, care trecuseră de partea puterii 

politice. Am cunoscut fiinţe omeneşti dezamăgite, cu expresii diavoleşti 
pe chipurile lor şi care săvârşeau fapte demonice. Am fost înconjurat de 
o atmosferă de tovărăşie de demoni, care pendula între răutate şi 
criminalitate. Am purtat de grijă unor oameni pe moarte: unii 
deznădăjduiţi, alţii în stare de revoltă, alţii calmi. Am văzut „sfinţi" care 
radiau lumină, murind într-o atmosferă cerească. Am ascultat vorbind 
profesori, savanţi, oameni de litere — şi am învăţat mai mult decât într-o 
universitate. Am cunoscut comunişti şi am cunoscut evrei în închisoare, 
am cunoscut de asemenea din cei care fuseseră la putere. Am îngrijit 
chiar pe generalul care fusese preşedintele curţii militare care a 
pronunţat condamnarea mea. Mi-a fost dat ca să-i închid ochii. După ce 
îi servise pe stăpâni, fusese azvârlit şi el în temniţă. 

Am cunoscut burghezi şi comunişti atât ca oameni liberi, cât şi ca 
deţinuţi. Şi pe toţi i-am cernut prin Duhul lui Hristos în Care m-am 
străduit toată viaţa mea să trăiesc. La capătul acestei amare experienţe 
numai Hristos rămâne în mine viu, întreg şi veşnic... 

Astăzi se împlinesc 31 de ani de când a murit Valeriu. M-am dus la 
Biserică ca să mă spovedesc. Duminică mă voi împărtăşi. In ziua aceasta 
am aflat zidită în fiinţa mea sfinţenia, aşa fel încât nimic să nu mă mai 
poată despărţi de ea. Este cea mai fericită zi din viaţa mea, deşi în ziua 
aceasta a murit cel mai de preţ om pe care l-am cunoscut vreodată. El 
este cel care, în ziua aceasta, mi-a transmis fericita şi binecuvântata 
stare care m-a însoţit întreaga viaţă. Am fost atât de fericit, încât am 
dorit viaţa veşnică mai mult decât plinătatea spirituală pe care am simţit- 
o atunci, în ziua aceea. Am fost, şi fireşte şi, Valeriu a fost, perfect lucid, 
normal şi conştient de toate cele ce se petreceau. El era plin de Har. In el 
se afla Hristos şi am putut să fiu şi eu părtaş la starea lui binecuvântată 
de sfinţenie. II umplea desăvârşit o stare de intensitate spirituală. 
Veşnicia se făcea văzută în timp, în clipă. Fericirea izvora din însăşi 
suferinţa. Totul era scăldat într-o lumină nepământească. Sufletul îmi era 
plin de pace. Trupul era lumină. Sub picioare simţeam ceva ca un câmp 
energetic, un fel de vibraţie care mă ţinea legat de pământ. De fericire — 
am plâns. Am putut vedea în duh: am văzut cerurile deschizându-se în 
adâncimea de nemăsurat a ochilor lui Valeriu. Am simţit Duhul Sfânt 
care lucra şi vorbea prin el. In slăbiciunea şi epuizarea lui fizică am 
simţit Puterea Dumnezeiască a unui alt plan al existenţei. M-am gândit 
că sunt în „cer". Mă gândeam şi la faptul că sunt aproape de Iisus 
Hristos, pentru că Iisus Hristos se afla în Valeriu. Credinţa lui Valeriu 
îmi dădea şi mie tărie. Chemarea mântuitoare a omului care murise a dat 
aripi spovedaniei mele. Iubirea lui Valeriu m-a supus desăvârşit iubirii 
lui Hristos. Ştiu şi simt că Valeriu mă însoţeşte şi mă ajută în toată 
lucrarea de a discerne cele două „lumi" în care trăim şi care, în planul 
divin, se află într-o perfectă unitate. Viaţa mea este Hristos. Mintea mea 

doreşte şi caută numai voia lui Dumnezeu. Nădejdile mele sunt la bucuria 
făgăduinţelor Lui. Sunt conştient de natura mesianică a Credinţei 
Creştine şi vreau să slujesc acestei Credinţe în mod desăvârşit până la 
moartea mea. Ii iubesc pe oameni şi, pentru mântuirea lor, urmez drumul 
Crucii. Iubesc viaţa, dar numai în perspectiva eternităţii; de aceea prefer 
să mor decât să îngădui o degradare sufletească sau a conştiinţei. Ştiu 
bine că mă găsesc în luptă cu forţe uriaşe care mă pot zdrobi şi mă rog 
lui Dumnezeu să-mi dăruiască înţelepciune, putere şi ocrotire. 

Deşi din punct de vedere fizic sunt bolnav şi cu toate că am nervii 
peste măsură de sensibili, mintea îmi este sănătoasă şi întreagă, iar 
gândirea limpede. M-am retras intenţionat din lume, pentru că oamenii 
din lume mă împung şi mă atacă, iar eu nu mă pot apăra altfel de ei. Nu 
pot sluji decât doar prin rugăciune, iubire, meditaţie şi dând mărturie. 
Slujesc pentru a-mi păstra sufletul întreg, nevătămat. Doresc să am un 
sfârşit creştinesc. Sunt pe deplin conştient că am acumulat experienţe 
semnificative, dumnezeieşti, omeneşti, şi, prin urmare, am obligaţia să las 
o moştenire. Nu sunt iubitor de slavă deşartă şi doritor de a-mi scoate în 
evidenţă propriul eu; doar pe Iisus Hristos vreau să-L arăt. 

Trăiesc singur, izolat, tăcut. Văd dezastrul spiritual, politic, 
economic şi militar în care se găseşte lumea şi nu cred că ar putea fi 
evitat. Lumea va suferi de pe urma erorilor ei de orientare mereu, până 
în momentul în care îşi va deschide mintea spre a primi adevărurile lui 
Dumnezeu, ca să aibă Credinţa mărturisirii autentice. Doresc să-mi fac 
deplin datoria. Ştim că lumea este cuprinsă în planul dumnezeiesc de 
mântuire. Cred. Iubesc. Nădăjduiesc. Astăzi, întocmai ca acum treizeci şi 
unu de ani, mă simt strâns aproape de Valeriu şi, împreună cu el, strâns 
aproape de Domnul nostru Iisus Hristos ". (The Orthodox Word nr. 224- 
225/2002) 

